Letter from Amyntas to Zenon
Material: papyrus
Place: Alexandria
Categories: Brief (geschäftlich)
Amyntas an Zenon
Pfand
Konfiszierung
Gefängnis
Bittschrift
[ἐξ Ἡ]ρα
κλείας ἐχρήσα[μ]εν ποτηρίδια. καὶ νῦν δε, 
ἐπειδὴ ἐκεῖνος μέν ἐστιν ἐν φυλακῆι, τὰ δὲ 
ὑπάρχοντα αὐτοῦ ἐξαργυρίζεται, γεγρά
φαμεν Ἀπολλωνίωι, ἧς καί σοι τἀντίγραφον ὑπογέγραπται. καλῶς οὖν ποιήσεις 
ἐπισκεψάμενος μετʼ Ἀρτεμιδώρου τοῦ 
ἰατροῦ εἰ φαίνεται ἀποδοῦναι αὐτῶι 
τὸ ἐπιστόλιον ἢ ἐᾶν οἰμώζειν. ὅτι μὲγ 
γὰρ ἡμέτερά ἐστιν τὰ ἀργυρωμάτια 
τὰ ὑπογεγραμμένα, τοῦ μὲν ψυκτῆρος 
καὶ ψυκτηριδίου καὶ ἑνὸς τῶν Ἀντιπα
τριδίων καὶ παρὰ τῶι βασιλεῖ ἐστὶ γραφὴ 
ἐν τῆι παρʼ Ἱκε[σίο]υ ἐπιστολῆι καὶ ἐν τῶι 
ἐνπορίωι ἀπογ[ρ]αφή, τῶν δὲ λοιπῶν 
παρʼ ἡμῖν τ.<gap/>τι.υγον ὑπάρχει. 
ἐὰν δὲ μὴ φαίν[η]ται ὑμῖν ἀποδοῦναι, 
Δημητρίου γε [ἐπ]ιμελόμενοι χαριεῖσθέ 
μοι· νῦν μὲν γὰρ αὐτὸν πυνθανόμεθα 
ὀλιγωρεῖσθαι. 
ἔρρωσο. 
Ἀπολλωνίωι. Δημήτριος ὁ ἐν τῶι Προσω
πίτηι ὑπὸ σοῦ κατασταθεὶς ἀντιγρα
φεύς, διὰ τὸ ἐξ οἴκου τε ἀποδημεῖν 
οὐχ ὡς μενῶν καὶ ἔτι περικοπῆναι 
ὑπὸ Λυσιμάχου τοῦ ληιστοῦ τὸ με
θόδιον καὶ τὸν παῖδα, ὡς ὑπὸ σοῦ 
κατείχετο, ἠξίου ἡμᾶς  κερμάτιον αὐ
τῶι προχρῆσαι, ἵνα κατασκευασθῆι 
τοῖς ἀναγκαίοις. ἀργύριον μὲν ο[ὖ]ν οὐκ εἴχομεν 
αὐτῶι προχρῆσαι, ποτηρίδια δὲ ἐχρήσαμεν 
ὧν σὺ Τρυφέραι ἔξωθεν συνέθη[κ]ας, ψυκτη
ρίδιόν τε στατόν, μ[ικ]ρῶι πλέ[ο]ν [ἢ] χοῦν χωροῦν, 
οὗ ὁλκὴ ἐ[κ τ]ῆς παρʼ [ἡμ]ῖν γραφῆς ... 
καὶ ψυκτήριον καὶ
<gap/> 
θαι. καλῶς δʼ ἂν 
ποιοῖς καὶ συγ
γνώμην ἡμῖν 
ἔχων· οὐ γὰρ ἂν 
ἠλπίσαμεν 
ἐν οὕτω βραχεῖ 
χρόνωι διαπε
σεῖν αὐτόν. 
ἔρρωσο.
[Ἀ]μύντας περὶ Δημητρίου. 
 κη Περιτίου κβ, 
[ἐν] Βουβάστωι. 
Ζήνωνι.